Document ID: 32004R1276

KOMISIJAS REGULA (EK) Nr. 1276/2004
(2004. gada 12. jūlijs),
ar ko groza Regulu (EK) Nr. 204/2004 par pastāvīgas izsoles atklāšanu Itālijas starpniecības organizācijas uzglabāšanā esošās 1998. un 1999. gada rīsu ražas tālākpārdošanai Eiropas Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju (1), un jo īpaši tās 8. panta b) apakšpunktu,
tā kā:
(1)
Ar Komisijas Regulu (EK) Nr. 204/2004 (2) atklāja pastāvīgu izsoli Itālijas starpniecības organizācijas uzglabāšanā esošās 1998. un 1999. gada rīsu ražas tālākpārdošanai Eiropas Kopienas tirgū.
(2)
Rīsu tirgus stāvoklis pašlaik rada izdevību rīsu papildu daudzuma realizēšanai, sevišķi šķelto rīsu produkcijai. Ir īstais brīdis tam rīsu daudzumam, kas laists pārdošanā, pamatojoties uz Regulu (EK) Nr. 204/2004, pievienot to papildu rīsu daudzumu, kas atrodas Itālijas starpniecības organizācijas uzglabāšanā.
(3)
Lai pārdotu atlikušo rīsu daudzumu, nepieciešams pagarināt ar Regulu (EK) Nr. 204/2004 atklāto pastāvīgo izsoli, paredzot daļējas papildu izsoles 2004. gada jūlijā un augustā.
(4)
Atbilstoši tam ir pamats grozīt Regulu (EK) Nr. 204/2004.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 204/2004 5. panta 2. un 3. punktu aizstāj ar sekojošo:
“2. Piedāvājumu noformēšanas termiņš sekojošām daļējām izsolēm beidzas plkst. 12.00 (pēc Briseles laika) šādās otrdienās: 2004. gada 2. martā, 2004. gada 16. martā, 2004. gada 30. martā, 2004. gada 13. aprīlī, 2004. gada 27. aprīlī, 2004. gada 11. maijā, 2004. gada 25. maijā, 2004. gada 8. jūnijā un 2004. gada 27. jūlijā. Piedāvājumu noformēšanas termiņš sākas trešdienā pirms atbilstošā termiņa beigu datuma.
3. Pēdējās daļējās izsoles piedāvājumu noformēšanas termiņš sākas 2004. gada 4. augustā un beidzas 2004. gada 10. augustā plkst. 12.00 (pēc Briseles laika).
Piedāvājumi jāiesniedz Itālijas starpniecības organizācijai:
Ente Nazionale Risi (ENR)
Piazza Pio XI, 1
I-20123 Milano
Tālr.: (39-02) 885 51 11
Fakss: (39-02) 86 13 72”
2. pants
Regulas (EK) Nr. 204/2004 I pielikumu aizstāj ar šīs regulas pielikuma tekstu.
3. pants
Šī regula stājas spēkā nākošajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 12. jūlijā

Labels: 3
18
17